נתראה בשמחות

נתראה בשמחות (באנגלית הופץ תחת השם: Happy Times) הוא סרט דרמה קומית-אימה ישראלי-אמריקאי שבוים ונכתב על ידי היוצר מיכאל מאיר. בסרט מככבים מיכאל אלוני, סטפי סלמה, לירז חממי, עידו מור, אלון פדות, איריס בר, גיא אדלר, שני אטיאס, דניאל לביד ומייק בורשטיין, והוא עוסק בקבוצה של ישראלים שירדו מהארץ והשתקעו בלוס אנג'לס, שמתכנסים לארוחת שבת באחוזתם של זוג מבני החבורה, אך עד מהרה, הארוחה השגרתית מתדרדרת לכדי לילה פרוע ומלא בתככים פנימיים.

הסרט הוקרן לראשונה במהלך פסטיבל הסרטים הבינלאומי חיפה באוקטובר 2019, וזכה בו בפרס התסריט הטוב ביותר, אך בעקבות התפרצות מגפת הקורונה בעולם, הוחלט לדחות את עלייתו לאקרנים בבתי הקולנוע ל-12 באוגוסט 2021.

תקציר העלילה
עלילת הסרט מתרחשת במשך לילה אחד באחוזה בלוס אנג'לס שבו מתגוררים זוג ישראלים: יוסי, איש עסקים, ואשתו, סיגל. אל הבית מגיעים חבריהם ודודנה של סיגל, כולם ישראלים שהשתקעו בלוס אנג'לס, עבור ארוחת שבת שגרתית, אך עד מהרה, הפערים התרבותיים בין חברי הקבוצה ותערובת הרסנית של אלכוהול, אגו ותאוות בצע, מדרדרים במהירות את הערב לכדי מלחמת אחים פרועה ומדממת.

צוות השחקנים

הפצה
הסרט הוקרן לראשונה במהלך פסטיבל הסרטים הבינלאומי חיפה באוקטובר 2019, וזכה בו בפרס התסריט הטוב ביותר. עם זאת, בעקבות התפרצות מגפת הקורונה בעולם, הסרט לא עלה לאקרנים בשנת 2019, ובמקום זאת, הוחלט לדחות את הפצתו בבתי הקולנוע ל-12 באוגוסט 2021.

קישורים חיצוניים

הערות שוליים

סרטי 2019
סרטי דרמה קומית
סרטי דרמה קומית ישראליים
סרטי קומדיה שחורה אמריקאיים
סרטי אימה אמריקאיים
סרטי אימה ישראליים
סרטים בעברית
סרטים באנגלית
סרטים ישראליים משנת 2019